
MIGGY a 


Olyan komoly volt mindenki, amilyen még 
soha. Érthető. Őrsi foglalkozásunkon eldön- 
töttük, miképpen rendezzünk magunknak far- 
sangot. Igaz, nemcsak mi mulatunk majd, mert 
a raj úgy határozott, együtt maradunk. Mi he- 
lyeseltük a tervet, mert, sajnos, csak egyszer van 
farsang egy esztendőben. 

Tudtuk, láttuk: a többi őrs is súgott-búgott. 
Nem maradhatunk le. Mindenképpen ki kell 
találnunk valami igazán mulatságosat, még hozzá 
olyat, ami másnak egész biztosan nem juthat 
eszébe. 

— Gyerekek, én kitaláltam! — ragyogott fel 
Ördög Ildi arca, és kíváncsian leste a hatást. 

— Halljuk, halljuk! Aztán majd eldöntjük, 
kitaláltad-e tényleg, vagy csak azt hiszed — for- 
dult hozzá Szakács Laci, nem azért, mintha nem 
bízott volna Ildiben, hanem, mert ők ketten 
mindig ugratják egymást. 

— Ha sokat beszéltek, soha nem tudjuk meg, 
kell-e még gondolkodnunk, vagy nyugodtan 
elkezdhetjük a megtalált ötlet kiköltését — 
szellemeskedett Máris Terka. 

— Akkor először neked kell elhallgatnod — 
kapcsolódott a beszélgetésbe Kis Szilvi. 

— Mondd már, mit találtál ki, különben reg- 
gelig is elfecserésznek a lányok! — zendült meg 
Asztalos Tomi hangja. 

Ildi jókedve, ha lehet, még fokozódott. 


— Tudjátok, az osztályfőnöki óra adta az ötle- 
tet, így hát nem egészen igaz, hogy én találtam 
ki. Arra gondoltam, felhasználhatnánk, ami ott 
kiderült. 

Megint csend lett. Nem nagyon értettük, 
miről beszél. A legutóbbi osztályfőnöki órán 
" mindenki leírta, kit szeret a legjobban a rajból 
és miért. Aztán meg azt, kit szeret legkevésbé. 
Természetesen azt is indokolnia kellett. Érdekes 
lett a végeredmény. Szinte az egész osztály azo- 
. nos véleményre jutott. Két lány és két fiú 
került a népszerűségi lista élére. Másik két 
gyerek pedig, egy lány és egy fiú a népszerűtlen- 
ségben jeleskedett szinte valamennyi gyerek- 
nél. A raj tagjai tehát jól ismerik egymást, és 
amikor véleményt mondanak, akkor nagyjából 
azonos mércét is használnak. Ez jó, de hogy lesz 
ebből farsangi mulatság? 

— Közülünk ketten elvállalnák a nem-szere- 
tem gyerekek szerepét. Én leszek a lány, ha akar-. 
játok. Ugy próbálom majd alakítani a figurát, 
hogy kedves, mulatságos legyen. Ezzel talán 
a lánynak is segíthetnék, mert a jóízű, közös 
nevetés már fél siker. Út a népszerűség felé. 
A többi a lányon múlik, farsang után. A legro- 
konszenvesebbeket is eljátszhatnánk. Egy kicsit 
fontoskodva, eltúlozva jó tulajdonságaikat. 
Olyan paródia-formán, mint a tévében a híres- 
ségeket szilveszterkor. Akiket szeretnek, sőt, 
szeretünk, azoknak nem fog megártani. Ha ügye- 
sek vagyunk, senki nem neheztel meg. Egymással 
is versenyezhetnénk. Ki tud úgy megjelenni 
a farsangi mulatságon, hogy már a külsejében is 
hasonlítson arra, akit alakít. Bármit felvehet, de 
az arcát el kell takarnia. 

Itt Ildi szünetet tartott, aztán, nem kételkedve 
ötlete sikerében, könnyedén megkérdezte: 

— Mit gondoltok, hogy festünk majd a bohó- 
cok, ördögök, űrhajósok között? 

— Prímán festenénk, az biztos, csak éppen 
nem vagyunk színészek. A kutya se ismer ránk, 
nem hogy a raj. 

A kishitű megjegyzést Kovács Kriszti eresz- 
tette el. 

— Megpróbálhatjuk. Ne szóljunk senkinek! 
Gyűjtögessünk jellegzetes mozdulatokat, be- 
szédfordulatokat. Minél többet és minél jellem- 
zőbbeket találunk, annál biztosabb a siker. 
A farsangon meg már csak játszani kell. Én azt 
hiszem tudunk játszani, ha nem is úgy, mint 
a színészek. Ugy, ahogy a hangulat diktálja. 

Megállapodtunk abban is, hogy farsangig még 
háromszor találkozik az őrs. Addig a jelmezeket 
és a szerepeket minden részletében megtervez- 
zük. 

A gyerekek nagyon belelendültek a gyűjtö- 
getésbe. Figyelik a megformálandó alakokat. 
Minden mozdulatukat lesik. Némelyikük még 
óra alatt is vizsgálódik. A szemrevételezett gye- 
rek pedig csodálkozva néz hátra, aztán megta- 
pogatja a köpenyét: csak nem ragasztottak rá 
valami feliratot? Vagy egyszerűen leporolja pa- 
tyolattiszta ruháját, gondolván: biztosan falas 
lettem valahol, azért néznek annyian. 


Máris Mária őrsvezető 


De érdekes volna, 
ha kutyabál volna, 

s farsang napján 
minden kutya 

bálba kutyagolna. 
Nagy kutya is, 

kis kutya is, 

kit csíp még a bolha. 


Komondor kényelmes, 
lassú táncot ropna, 
Puli Pali csárdást, 
ahogy meg van írva; 
sötét szőre, bozontja 
a szemébe lógna. 

Csau csacsacsázna, 

a foxi bokázna, 

a többi vén kutya meg 
leülne a hóba. 


Ha hiszitek, 

ha nem is, 

volt egy kutyám 
nekem is, 

piros volt az orra, 
lapulevél nagy füle 
lelógott a porba. 


Csuda egy kutya volt: 
holdsugáron 

lovagolt, 

s csillagfejű csikókat 
terelt udvaromba. 


Csodálkoztok? 
Elhiszem. 

Nem láthatta 

senki sem. 

Fénykép sincsen róla. 


Én is csak egyszer láttam, 


úgy álmodtam róla. 


Birkás Ákos rajza 


Józsa Teréz 


Parducika 


— Hát ez meg mi? — csaptam össze a kezem. 

— Kiscica. Az én kiscicám — felelte szelíden 
Teréz, és a szemembe nézett. 

Sokszor megbeszéltük már, hogy nem tartha- 
tunk állatot. A lakásunk kicsi, kényelmetlen, az 
udvat meg közös és szintén tenyérnyi. 

Teréz gyakran lázadt. Végigpróbálta az ellen- 
szegülés valamennyi módját, a türelmes kérlelés- 
től a dühös sításig. Hiába. Se madár, se hüllő, 
se közönséges háziállat nem költözhetett be hoz- 
zánk. 

Állt Teréz a nyitott ajtóban. Egész testével 
óvta a tenyerén nyugvó kis szőrpamacsot, de a 
tekintetét elszántan rám függesztette, és a nyolc- 
évesek könyörtelenségével szemlélte a kihívás 
hatását. 

— Most mit tegyek ? — tépelődtem, míg szót- 
lanul farkasszemet néztünk. — Miért ilyen ma- 
kacs ez a lány? Miért ennyire értetlen? 

Tanácstalanságomban a macskára néztem. 
A csöppnyi bűnbak, persze, hallgatott. Mit sem 

. tudott a kettőnk háborújáról, mégis eldöntötte a 
csatát, amint megjelent. Mert könnyű tiltakozni 
bármilyen állat befogadása ellen, amíg a befoga- 
dást és az állatot is csupán feltételezzük. De ször- 
nyű nehézzé válik, mihelyt egyetlen valóságos 
kiscica lép színre a maga fényes kis bundájában, 
a maga gyanútlanságával. Az én hadállásomat, 
minden esetre, lerombolta. 

— Mutasd magad, te ördögfióka! — vettem el 
lányomtól a jövevényt. 

— Kislány. Ha megnő, neki is lesz kiscicája — 
örvendezett Teréz. 

— Persze, nőstény. Azért dobták ki. 

Letettem a kis szőrmókot. Ő tüstént megpró- 

. bált felugrani a sámlira, de a csiszolt fában nem 

tudta megakasztani a körmét. Bölcsen belátta: 
jobb, ha egyelőre a lábtörlőre kuporodik. 

— No, onnan legalább nem esik le — mond- 
tam. 

Teréz hálásan rám nevetett. 

— Milyen nevet adjunk neki? — rukkolt elő 
kisvártatva. 

Egyáltalán nem könnyű elnevezni egy csöpp- 
nyi, mocorgó idegent, akiről még nem tudni, 
albérlő lesz-e vagy családtag. 

— A Kormos név túl szokványos. Varjú sem 
lehet, mert azt meg csúfolkodásnak tekinthetné, 

— Legyen Párduc — döntött hirtelen Teréz. 

— Legyen. Fekete is, tagadozó is. Ugrani meg 
majd megtanul, 

Teréz, miután nevet adott a cicájának, a baba- 
kocsijából az ágyneműt is neki adta. Lefektette 
Párducot, betakargatta. A macska meg se moc- 
cant a paplan alatt. 

— Elég furcsa szerzet ez a Párduc — jegyez- 
tem meg —, a háziállatok általában nem kedvelik 
a bebagyulálást. 

Párduc mindig szívesen játszott. Ha Teréznek 
kedve támadt, bepelenkázta. A fodrászosdiban 
Párduc volt a vendég, aki nem unta meg a fésü- 
lést, frizuraigazgatást. Övé lett a babakocsi is. 


Teréz mint gyermekét tolta el hozzám a kony- . 


hába, vendégségbe. Párduc olyankor mellső lá- 
bát lazán az ágyneműre ejtette, farkát pedig meg- 
adóan lógatta. Addig maradt így, amíg, véle- 
ménye szerint, maradnia illett. Aztán erőteljes. 
faroklendítéssel közölte, hogy ő már nem játszik, 
és kiugrott a kocsiból. 

— Nahát, szomszédasszony! A maga kisba- 
bája csodagyetek. 

— Igen, tudom. Kéthónapos kora óta ki-be 
ugrál a kocsijából. Sőt, beszélni is tud, csak most 
nem akar. 

Így beszélgettünk, közben meg kínálgattam 
vendégeimet, míg mindannyian rá nem untunk a 
játékra. 

Ha nem értünk rá, Párduc addig vonta látha- 
tatlan, bűvös köreit a lábunk köré, addig sétál- 
gatott körülöttünk, míg valamelyikünk észte 
nem vette. Megsimogattuk, szóltunk hozzá, aztán 
akár el is küldhettük. Engedelmeskedett. 

Párducnak egyetlen nagy hibája akadt, bár 
igazán nem tudom, felróhatjuk-e neki: nem ked- 
velte a könyveket. Ha Teréz olvasott, perceken 
belül az asztalán termett, és végighasalt a köny- 
vén. 

— No, most olvass, ha tudsz! — gondolta elé- 
gedetten, és dorombolt, dorombolt, hogy tíz mé- 
ternyire is elhallatszott. Teréz nevetett, gyengé- 
den megveregette Párduc farát, ahogy a lovakét 
szokás, kinyitotta az autós-fiókját és így szólt: 


— Válassz, Párduc, melyikkel játsszunk ? 


Párduc odakocogott, mintha nem lenne sürgős 
és fontos a dolog, pedig pontosan ezt akarta. 
Mellső lábait a fiók szélére tette, fejét hosszan 
előre nyújtotta, egészen bele a fiókba, majd egyik 
lábával kihalászott egy kisautót. 

— Ezzel? Jó! — simította meg a kúpászkodó 
macska hátát Teréz, és már gurította is az autót 
végig a szobán. Párduc utána. Megállította, meg- 
fordította, aztán, mint a rutinos teniszjátékos, 
megsuhintotta. Az autó száguldott vissza Te- 
rézhez. 

Amikor Párduc hozzánk költözött, még nyár 
volt. Mire elérkezett a tél, úgy láttuk, korszerű 
műveltséggel rendelkezett, a legteljesebb össz- 
. hangban a külvilággal. Néha ugyan szófogadat- 
lankodott, de nem csacskaságból. Olyankor egy- 
szerűen mást akart, mint mi. És közben nőtt, 
nőtt, szüntelenül erősödött és derekasan dolgo- 
zott. Rendszeres őrjátatokat tartott a padláson, 

incében és a környék fáskamráiban. Kíváncsi- 
ságból-e vagy kötelességtudásból? Nem tudtuk 
meg Párductól, de az biztos, hogy a legkemé- 
nyebb hidegben sem mulasztotta el. Ráadásul 
még el sem tüsszentette magát, amikor regge- 


, lente behozta hideg bundáját egy kis melegí- 


tésre. 

— Hol talál éjszakai szállást ebben a szörnyű 
hidegben? — kérdeztem egy reggel Terézt. 

— Nálam — felelt az apja —, nem volt szívem 
kitenni. A székemen alszik. Hajnalban felébreszt, 
kikéredzkedik. Sokkal szelídebb, mint a vekker. 

— Nahát, apa! — hatsogott Teréz. — Te iga- 
zán rendes ipi-apa vagy. Tudod, én is sajnáltam, 
de anya. es 

Itt szándékosan abbahagyta, sejtelmesen ap- 
jára pillantott, majd pajkosan rám. Nevettünk. 

Attól kezdve a macskakivitel is szertartássá 
vált nálunk. Úgy éjféltájt, mikor Teréz már rég 
az igazak álmát aludta, és én is elhelyezkedtem 
ágyamban az éjszakai olvasáshoz, lányunk ipi- 
apája felébresztette a lábamnál szundikáló macs- 
kát. Hanyagul a vállára vetette, mint valami stó- 
lát. Még fordult a szobában egyet-kettőt, betolt 
egy fiókot, megkereste a kulcsát, megigazította 
Teréz takaróját. A macska ezalatt lógott a magas- 
láton. Néha súgott valamit ipi-apa fülébe, de ha 
túl álmos volt, meg se mukkant, s mire a falép- 
csőn leereszkedve a másik szobába ért, újra el- 
szunnyadt. 

Tavasszal Párduc némileg megváltozott. Csa- 
vargott. Egyszer meg eltűnt. Mikor két nap 
múlva előkerült, még csak éhes, szomjas se volt. 
Szőre fényes, oldala domború, kutyabaja — 
könnyebbültünk meg. Teréz szenvedélyesen be- 
cézgette a megkerült szökevényt: Párduci, Duci, 
Ducika, Ducipár, sőt Párducika néven szólon- 
gatta. A macska ráérősen sütkérezett a szeretet- 
ben. 


— Ez a Duckó hízik — állapítottam meg. 
Szóltam is Teréznek : 

— Párduc rendellenesen kövér. 

— Kiscicája lesz. Az nem rendellenes — vilá- 
gosított fel a lányom. — A Csepregi néni Szöszi 
cicájának is ilyen az oldala, és a Csepregi néni 
azt mondta, a Szöszi szülni fog. 

Teréz felkapta a macskát és átfutott vele Csep- 
tegi nénihez, nézze meg, mikorra várhatjuk a 
kölyköket. 

— Május végére — közvetítette a szemle ered- 
ményét. 

És valóban. A gyermeknapon — miután Pár- 
duc hosszas rábeszélésre hajlandó volt a padlá- 
son maradni bélelt lavórjában — macskáink 
száma megnégyszereződött. 

Teréz elhatározta, hogy mindhárom kölyköt 
felneveljük. Mi, persze, megint másképp hatá- 
roztunk. Csak nem tör ki újból a háború? — 
aggódtam. Nem tött ki. Lányunk beleegyezésével 
sikerült gazdát szereznünk a kölyköknek. De 
azétt béke sem lett igazán: egy délután Teréz 
szikrázó szemmel vágta a sarokba iskolatáskáját. 

— A Csepregi néni gonosz! Soha többé nem 
megyek át hozzá! Megölte a Szöszi kiscicáit — 
kiabálta sírva, gyűlölettel. 

Magamhoz öleltem a lányomat. Ringattam, 
mint totyogós korában, majd megkockáztattam: 

— Csepregi néni nem gonosz. Jól ismered, 
szereti az állatokat. 

— Hogy tudta megtenni! ? — zendített rá új- 
ból Teréz. 

— Hány macskája van? 

— Csak három. A Szöszi, a Csiki és a Cigány. 

— Csak? Hiszen az sok. Hidd el, egy is elég. 
Így van. 

— Nagyon rosszul van! Nagyon. Szegény kis- 
cicák! — és megint elcsuklott a hangja. 

Mát nem is Csepregi nénire haragudott. A vi- 
lágot érezte szűknek és szegénynek. A sámlira 
zöttyent, könyökét a térdére támasztotta, és fejét 
lehajtva befogta tenyetével a fülét. A fal felé for- 
dult, senkiről, semmiről nem akart tudni, 

Egyszerre csak ott állt előtte Párduc. Mikor és 
honnan jött elő, nem tudom. 

— Téged meg mi lelt? — kérdezte elképedten, 
tágra nyílt szemével. 

Választ nem kapott, hát gondolt egyet, és egész 
testével nekidőlt Teréz lábának. Ő kicsit fel- 
emelte a fejét, meglátta a macskát, és lassú moz- 
dulattal ölébe vette. Nem nézett rám. Restellke- 
dett, amiért legszívesebben elnevette volna ma- 
gát. 

Gyárfás Endre. 
HENCIDAI meg BONCIDAI 


a 


Élt egy óriás Hencidán, 
másik meg Boncidán. 
Így töpreng a hencidai: 
— Ki lehet a boncidai ? 
/ Átmegyek már, és megnézem: 
mer-é megbirkózni vélem. 


al is indult kedd reggel, 
hétmérföldes léptekkel 
hegyen-völgyön ballagott át, 

s elérte az óriásportát. 
Boncidai épp ebédel 
- sárkánysültet nádmetélttel — 
. ZÁRRRT ám, hogy mennydörög. 
kukkant a kulcslyukon, 
Bókkor látja, úgy bizony, 
hogy nem is a menny dörög: 
óriáscsizma dübörög! 
" Odaszól az asszonyának: 
— Hé, te, anyjuk! Nagy a bánat: 
verekednem kell, pedig hej 
nagyon elteltem a sülttel. 


Nem kell mindjárt ölre menni. 
Bízd csak ide! Majd meglátod: 
menekül az óriásod. 

Bújj az ágyba! Húzd magadra 

. a dunnát. . . a szakálladra! 
"Gőgicsélj, mint apró gyermek! 
"Majd beszélek én helyetted. 


Szól az asszony: — Semmi, semmi! 


Így is történt. Ezalatt 

Hencidai beszaladt, 

már az ajtón matatott, 

s nem találván lakatot, 
nyomban dörömbölni kezdett. 
Szól az asszony odabent: 

— Nem lesz immár soha csend? 
Felébred a pöttöm gyermek. 


Belép. . . s mit lát Hencidai: 
az ágyban egy , kisbaba? rí. 
De micsoda kisbaba?! 
Akkora, mint ő maga! 
Felsóhajt a jövevény: 

— Jajj, minek is jöttem én?! 
Ha ilyen nagy a baba, 
mekkora hát az apa?! 

Ha az engem megífricskázna, 
visszaszállnék Hencidára. 


Megfordult és hanyatt-homlok 
a mezőknek nekirontott, 
fulladozva, sőt köhögve 

állt meg otthon Hencidán. 
Ezalatt meg henteregve, 

hét határra mennydörögve, 
hajladozva, hanyatt dőlve 
hahotáztak Boncidán. 


Békés Rozi rajza 

Kristina HÉ kova 
Ilyaz mese 


az anámról 


Andrej hazajött az iskolából és anyja sze- 


"mébe nézett. 


— Feleltél? 

— Nem. 

— Verekedtél? 

— Nem. 

— Intő. ..? 

— Nem. 

Az anya elhallgat, szeme sarkából figyeli 
fiát és magában megállapítja: ,A gyerek 
arca lángol, csak nem lesz beteg..." Han- 
gosan meg így szól: 

— Gyerünk kezet mosni, hogy az iskolai 
bacilisók helyet adjanak az otthoniaknak. 

Meleg vízben, szappannal és kefével jól 
ledörzsölte Andrej kezét. 

Este Andrej korán bújt az ágyba, és láza- 
san csillogó tekintettel kérte anyját, hogy 
üljön az ágya mellé. 

— Mama, igaz mesét mondok neked az 
apámról. Apa partizán volt. Éjféltájt indult a 
partizánokhoz Ljubljanából, s magával vitt tíz 
begyulladt fiatalt. Átúszott a Száván, mert 
ellenséges őrség volt a hídon. Elsőrangú úszó 
volt. Minthogy nem tudtak mind úszni, egye- 
seket ő vitt át a hullámokon. Így értek a par- 
tizánokhoz. Soha nem félt. Minden harcban 
ő támadott elsőnek. 

Később a partizánok generálisa felderítőbe 
küldte. ; 

— Te vagy a legbátrabb elvtársunk. Menj 
a faluba és hozz adatokat, tudnunk kell, 


4 megtámadhatjuk-e a megszállók támasz- 
pontját. Válassz még KÉt elvtársat — mondta 


a parancsnok. 

— Egyedül megyek — felelt ZA — Biz 
tosabbnak érzem magam, 68. ré zletes jelen- 
téssel térek majd vissza. Ez 

A generális tudta, és TAN tátáls E GGBÉA 
apám azért utasította. vissza a kíséretet, mert 


halálos veszélybe indult. Azt is tudták, hogy . 

mérő nem volt a tokjában. Andrej vegytani . 


ja fia mellett ült, kezében tartotta annak nyir- . 


sisak az első. világháborúból, egy hosszú . 
Ej . nyílvessző . és régi . gázmaszk. 


. szekrényén a partizán emlékekről szóló há- " 


hős, aki képes végréhajtaniézt a veszélyes fel. 
adatot. j 
És apa elment. Nem akart civilbe öltözüi 
partizán uniformisban ment és minden adatot 
megszerzett ,/ Este, visszatérés közben, 
erdő szélén egy elhagyatott házhoz ért. Apá 
tudta, ez a ház a partizánoké. A házban nem 
volt más, csak egy velem egykorú kisfiú. 
Meleg tejjel, kenyérrel kínálta apát. 
Ekkor apa az ablakon keresztül észrevette, 
hogy a házhoz németek közelednek. Erre. 
így szólt a fiúhoz: 
— Fuss, fuss az erdőbe. Két óra szaladás 
után másszad meg a hegyoldalt, ott találc d. 
a mieinket. Jelentsd a következőket. § 
Elmondott mindent, amit a partizánoknak 
feltétlenül meg kellett tudniuk. 
— Én fedezem az utadat. Rohanj. 
A fiú a hátsó ajtón menekült. Apám pediji gr 
az ablakhoz lépett és várt. ! 
A németek lassan, előreszegezett géppisz- 
tollyal közeledtek. 
Most pedig, mama, nem mesélem el, mi- 


bokszolnak vagy lövöldöznek az amerikai. 
filmekben. Reggelig tartotta fel a németeket, 
akik új erősítést kaptak a faluból. A partizá- 
nok segítségére ő nem számíthatott. A kisfiú . 
útján jelentette nekik, hogy ezer fehér és német . 
tartózkodik a faluban. : 

Másnap eltemették. A német tiszt vezényel- 
te a díszlövések sortüzét. 

— Soha nála bátrabb embert nem láttam 
— mondta a német tiszt, akinek félszemét 
fekete kötés takarta. 

— Ez az igaz mese az apámról — mondta 
Andrej anyjának. 

— Fiam, most lázat mérünk, és utána 
alvás. ; 
— Nem, nem mérünk lázat, és nem akarok . 
aludni. Egye a 

A lázát valóban nem mérték meg, a láz- 


. kísérletei során elhasználta a higanyt. Az any- 
. kos kezét, amíg el nem aludt. 9 já 
. Ekkor halkan felkelt, az ágy fölé tekintett, 3 
a falra, ahol díszes fapajzs lógott, egy bronz- a 
. Tekintetével végigsimogatta Andrej éjjeli- 


"Tom E GAÉSA és ; elcsavarta a villanykapcsolót. 
.  Szlovénből fordította: Bácski Anna 


! 

Ivan Goran Kovacsics 
Horvát költő 
j 


Fügésnéni 
a tengernartról 


Néni, öreg, áldott! 
Hogy törte athá 


Cukorbelű zölddel! "99 


Otthagytad a tengert, 
S lábad utakat lelt 


(ue v ; zB) Fel a nagy hegyekbe, 
(ES Bsz § Hozzánk, gyerekekhez! 

ES ef Szívrepesve vártunk! 
Lisztet kunyoráltunk 


Otthon, s babot, égi 
Árudra cserélni . . . 


! 
Óh, dús meseputtony , 
Kis, fekete asszony, 
Csáb éj-nap, igézet 3 
Voltál, s nagy ígéret! 
Bámultunk volna, ha 
Koldusnak mondanak: 


Mi, sok hadigyermek, 
Tündért láttunk benned . . . ! 


Szabó Lőrinc fordítása 


L. Kapuvári Lídia 


Füstkarikák 


Egyelőre cseppet se volt fehéren-puha az idei 
tél. A hó csak nem akart esni; minden kopár ma- 
radt, nedvesen hideg, borús és barátságtalan. 

Az autóbuszmegállóban metszően fújt a szél, 
az emberek fölhajtották a kabátgallérjukat, és ar- 
cuk olyan mélyen rejtették sáljukba, mint szu- 
nyókáló madarak a fejüket, tolluk közé. 

— Ha féllábra állnának, olyanok lennének, 
mint a pelikánok! — súgta Balázs Zsolti fülébe. 
Zsolti nem volt egészen biztos benne, hogy mi- 
lyenek a pelikánok, de erről jobbnak látta nem 
szólni, inkább szakértelemmel méregetni kezdte 
az ácsorgókat. Közben megérkezett a busz. 
Az emberek lökdösődni kezdtek, morcosan ka- 
paszkodtak föl rá. Zsoltiékat is majd fölborítot- 
ták. Anyának végül mégis sikerült egy ilőhelyet 
szereznie, pedig mire mindenki fölsz. !t, any- 
nyian szorongtak a kocsiban, hogy ha va. ki el- 
engedte volna a táskáját, hát a táska a helyén 
marad, mert nem lett volna hová leesnie. . . 

Zsolti Balázzsal közösen kuporgott egy ablak 
melletti ülésen, és pislogva figyelte a buszban föl- 
fölcsapó veszekedést. Hol az egyik néni sikí- 
totta, hogy ne tapossanak a lábára, hol valame- 
lyik másik, hogy letépték a kabátgombját. A fér- 
fiak pedig, ha lehet, még haragosabbak voltak. 
Olyan csúnya dolgokat kiabáltak egymásnak, 
hogy Zsolti, aki óvodás volt, arra gondolt, biz- 
tosan egyik bácsi sem járt óvodába, különben 
már rég leszoktatták volna őket az efféle beszéd- 
ről, ott annyi fekete pontot kap ilyesmiért az 
embet. a s 

Hanem végül is a veszekedés hallgatását is el 
lehet unni. Egy idő után semmi változatosság se 
marad benne. A kisfiúk is újabb szórakozás után 
néztek. Igen ám, de mivel lehet játszani egy tö- 
mött autóbuszon? Még az ablakon se látni ki, 
mert csupa zúzmara! Zsolti odanyúlt, hogy le- 
törölje, de a jég keményen ráfagyott az ablakra, 
így csak egy soványka vonalat tudott húzni belé. 
Zsolti azonban nem csüggedt, és a vonalak 
rendre gyűltek egymás mellett. Balázsnak meg- 
tetszett a dolog, és most már ő is hozzálátott a 
vonalazáshoz. 

— Ez egy kerítés — magyarázta Zsoltinak. 

— És mögötte nagy fa nő! — tódította Zsolti, 
miközben belekarcolta a jégbe. 

— Ittva fa mellett meg egy ház! — mondta 
Balázs, s már tajzolta is. 

— A kéménye pedig úgy füstöl, mint egy gőz- 
mozdony! Bzzzzz! — mondta Zsolti, és kari- 
kázva tajzolta hozzá a füstöt. Az ülésük melletti 
ablak már egészen tele lett a jégbekarcolt füst- 
karikákkal. A füst azonban tovább tekergett, el, 
a másik ablakra, az előttük ülő elegáns hölgy füle 
mellett, aki megbillent róka-kucsmáját igazgatva 
idegesen hátrafordult, és gondosan festett, hideg 
szemével olyan dühös pillantást vetett Zsoltira, 


hogy attól a kisfiú arcáról akkor is lehervadt 


volna a füst-eregetés boldog mosolya, ha egy szót 
sem ejt már hozzá. A hölgy azonban nem tar- 
totta ezt elegendő fenyítésnek. Még néhány na- 
gyon barátságtalan gorombaságot is sziszegett, 
félig Zsoltinak, félig anyának szánva. Zsolti nem 
mert anyára nézni. Megszeppenve engedte le a 
kezét. Balázs viszont várakozóan anyjukra emelte 
szemét, és nem értette, hogy miért hallgat, 
miért nem mondja meg a magáét ennek a fel- 
fuvalkodottnak, ennek a. . . ennek a gonosz mos- 
tohának a Hófehérkéből!... Hétéves fejével 
nem tudta, hogy anyának igaza van, amiért nem 
szól semmit, mert az ilyen mostoha-félékre kár 
a szót vesztegetni. Balázs csak a keserűséget 
érezte a torkában, azt hitte, hogy anya fél a róka- 
kucsmástól, a tehetetlenséget érezte, hogy ő még 
nem felnőtt, és nem tud elégtételt venni anyáért 
meg az öccse könnyeiért. Egyszerre azonban át- 
váltott az arca, s kaján huncutsággal rajzolni 
kezdett az ablakra, egészen a kucsmás szépség 
füle mellett. 

— Nézd, Zsolti! — bökte oldalba az öccsét. — 
Itt a ház mögött tartják a kukákat! Három 
kukát! Látod, mindnek nyitva van a teteje, és 
olyan, de olyan büdösek, hogy a közelükben 
majd elájul mindenki! — harsogta Balázs elége- 
detten, és jelentőségteljesen a kucsmás nőre pil- 
lantott. 

A buszban ekkor már mindenki őket figyelte. 
És most itt is, ott is halk nevetgélés kelt, akár a 
tavaszi szél. 

A mögöttük ülő bácsi hirtelen barátságosan 
megérintette Zsolti vállát. 

— Alighanem megfordult a szél — mondta —, 
mert most felém fújja a füstöt a kéményedből — 


azzal zötyögő, nehézkes mozdulatokkal rajzolni 
kezdte a házikó felől a karikák sorát. Zsolti föl- 
emelte könnytől maszatos arcocskáját, és ahogy 
szaporodtak a suta karikák az öreg bütykös ujjak 
nyomán, valahogy megnyugodott. Kinyújtotta 
apró kezét, és a bácsi ablakára rajzolt néhány ha- 
talmasra nőtt virágot. Aztán fölágaskodott, és 
úgy dolgozott tovább, amíg egy ákom-bákom 
napocska nem mosolygott le az ablak sarká- 
ból. 

— Ó, kisütött a nap! — örvendezett meg a 
bácsi, azzal tréfásan meglazította magán a sálat, 
mint akinek melege lett. 

— És ez a tavaszi szél! — tódította —, hogy 
bodorítja a füstöt! Igaz, asszonyom? — fordult 
a mögötte ülő madárkarebbenésű nénikéhez, mi- 
közben a füstkarikákat már annak az ablakára 
szaporította. 

— Bizony! — bólintott hamiskásan a néni, és 
átvette a bácsitól a karikázást. Meggötbült, vé- 
konyka ujjai ügyesen szaladtak a jégen, mintha 
sebesen villogó varrótűvel öltögetne valami ha- 


Szőnyei György rajza 


talmas hófehér vásznon. Aztán a mögötte ülő 
szakállas fiatalember vette át a füsteregetést, és 
rajzolt hozzá még nyuszit meg cicát is... A füst 
pedig körbe tekergett a buszablakokon, és nem- 
csak a füst, hanem a madarak, fenyőfák, kutyu- 
sok, kisrókák meg emberkék és újabb házikók 
meg újabb óriásira nőtt virágok tarkállottak min- 
denütt. És már senki sem volt ingerült meg 
rosszkedvű. Nevetve dicsérgették egymásnak a 
napsütést. 

A tóka-kucsmás a következő megállónál le- 
szállt. A lépcsőről még megsemmisítő, jeges pil- 
lantást lövellt az utasokra, de hiába, mert senki 
sem törődött vele. Ahogy leszállt, szinte nyom- 
ban beleolvadt a téli este sötétjébe. 

A kivilágított autóbusz barátságosan döcögve 
tűnt el a kanyarban. A kiürült megállóban a róka- 
kucsmás fázósan húzta összébb magán a szőrme- 
gallérját. Várta a következő buszt. Egyre fázó- 
sabban toporgott, pedig a szél már egy ideje el- 
állt, és a pislogó utcai lámpák körében keringve 
perdültek meg az első hópihék. 


[lány fecske csinál nyarat? 


— Képeslapot kapott, szomszéd- 
asszony? 

— Kaptam bizony! Még a nagy- 
mamának is írt a lányom, meg a kis- 
testvérének! Pedig az alig négy hó- 
napos! 

— Mi két lapot kaptunk a gyere- 
kektől. Szép az a Sárospatak, és a 
kirándulásuk jól sikerült. 

— Azon csodálkoztam, — fogta 
halkabbra a szót az idősebb asszony 
— hogy máskor minden pénzt, amit 
útra kap a lány, elkölti. Kis trombi- 
tára, falra való semmire sem hasz- 
nálható vicik-vacak bazárárura, mű- 
anyag huszárra, kisautóra. Most 
meg hazahozta érintetlenül, s azt 
kérdezte tőlem, hogy az az övé-e? 

— Az enyém ugyanilyen — bó- 
logatott a másik asszony — úgy 
rakja a pénzt az élére, hogy a múlt- 
kor megkérdeztem, vajon máris ko- 
csira vagy házra gyűjt-e? 

— És mit mondott? 

— Azt, hogy nyaralásra! Mert 
mennek megint valamerre. Tavaly 
Lengyelországban voltak. Szépen 
sikerült út volt, nem mondom. Most 
is terveznek valami utazást. . . 

— Azt mondják, ne költsünk rá- 
juk. Megszerzik a rávalót. 

— Szó, ami szó, így van! Kitalál- 
ták, hogy a gyógyszeres üvegeket 
visszaveszi a patika, és egész délután 
ezeket áztatták, meg mosták. 

— Ősszel, emlékszik-e, amikor 
csipkebogyót szedtek? Kint jártak 
a Tehéntáncnál. . . tudja, ahol vagy 
száz esztendeje a musttól megrésze- 
gedtek a tehenek, s úgy ugráltak, 
mintha táncolnának. . . no, össze is 
karmolta a csipkebogyó a kezü- 
ket. 

— Hatrongyos felé, ahol az a hat 
ház maradt meg régről, a többi le- 
égett, makkot vagy mit kerestek. . . 
de hát gyűjtenek ők mindent; régi 
dűlőneveket, szokásokat, köcsögö- 
ket, meg történeteket is. 

— Az enyim fél délután elüldö- 
gél a nagypapa mellett. Faggatja 
hogyan volt régen, amikor még ő 
volt gyerek. Mit ettek, mibe öltöz- 
tek, mivel játszottak . . . 

— Hogy ki volt az az Emőd ve- 
zér, akiről a község nevét kapta? 

— Meg igaz-e, hogy Béla király 
a tatárok elől erre menekült, és a 

falunk végén egy 
hent? 

— A mienk éppencsak hazajön, a 
leckéje máris kész. Aztán a könyv- 
tárba megy, vagy jön az őrs, a ba- 
rátai. 

— Az ám, a Fecske őrs, úgy hív- 
ják a miénket. Még engem is meg- 
köszöntöttek a nevem napján! 

— És a Hamupipőke, meg a 
Becsület? Az is éppen olyan, mint a 
fecskék. . . Nyolc fecske nem csinál 
nyarat még Emődön sem, kellenek 
ahhoz a Hamupipőkék, meg Becsü- 
let őrsbeliek! 

— Kellenek a felnőttek is, szülők, 

nagymamák, fiatalok, tanárok, meg 
Marika néni! Kozalek Ferencné! 
, Igaza van szomszédasszony! 
O aztán minden szabad idejét a gye- 
rekeinkkel tölti! A kislányuk, a kis 
Réka már most négyesztendősen 
úgy gyalogol, akár egy nagy! 

— Szóval, szép a képeslap! 

— De szép ám! És nagyon örü- 
lünk neki! Majd hozza a postás a 
többit is utána! 


fa alatt megpi. 


Joó Katalin 
[ddanámnelj sagtarm 
mem a dő sátnnm 
Margithíd 
Retek Norbi 
munkája, 


Pomáz 

— Bemenjek a vasútállomásra? — 
szólalt meg a vezető. — 

— Majd visszafelé. Úgyis késtünk 
— így a kalauz. 

A Budapestről Nagyharsányba ko- 
cogó autóbusz késése egy ideig mégis 
megmaradt. A vezető ugyanis, Nagy- 
harsányba érvén, percekre a meg- 
állóban feledkezett. Egyszerűen nem 
akart hinni a szemének, s bizony, ma- 
gam is így voltam vele. A megálló- 
tábla csupa ünneplős , kéknyakkendős 
lánykát és kisfiút virágzott. Vendég- 
várókat. Közönséges hétköznap volt: 
péntek. j 

Szaporán váltogatták egymást is- 
merkedő kérdéseink, de még szapo- 
rábban a kíváncsi pillantások. A fé- 
szekalja kisdobos vezetője Stadtruc- 
ker Károly is előkerült, s kacskarin- 
gós, vidám menetünk máris a Kossuth 
utca felé tartott. Ott várt minket egy 
kis búvóhely. Várta, hogy felavassuk. 


Komáromiék portáján ünnepi sür- 
gölődés. Felsorakoztak a Petőfi raj 
őrsei. Külön kis csoportot alkotott 
a Komáromi család s a többi vendég- 
szülő, az apróságok, akik még isko- 
lába se járnak, a járási úttörőelnök, 
a csapatvezető, a rajvezető. Csak a 
német juhászeb üldögélt közönyös 
ábrázattal, mint akinek már legalább 
a huszadik búvóhelyavatásban volt 
része. 

Még néhány pillanat, majd egy 
nyisszantás, és az olló nyomán sza- 
bad a bejárás a házikóba. 

Ahányan voltunk, beözönlöttünk. 
Azonnal megállapítottuk, hogy a 
búvóhely, bizony, csak egyetlen raj- 
nak elegendő. De, hiszen annak is 
szánták! 

— Azt mondta a kisunokám — 
mesélte Komáromi nagymama — 
hogy ők, a tanár bácsival rajbúvó- 
helyet keresnek. Hát, csak keresse- 
tek, mondtam, de őszintén szólva, 


Nyári forgalom 
Pelsőczi Endre munkája, 
Pécs, Egyetem úti Ált. Isk. 


nemigen tudtam, mit akarnak. Rossz 
lenne, ha a kisdobosfoglalkozásain- 
kat az iskolában tartanánk meg. 
Az olyan unalmas. Saját zugot kere- 
sünk, még egy pajtával is beérnénk! 
Így mondta a kisunokám. Én meg 
kiküldtem, ne beszéljen már annyit, 
ne tartson fel a dologban. Aztán 
csak forgattam magamban a sza- 
vait. Este azt mondtam az uramnak : 
adjuk oda a mosókonyhát. Kell 
nekik, mi meg nem használjuk. 

Aztán jött az egész raj. Kiűrítet- 
ték a lomtárként szolgáló helyiséget 
és kicsiny előterét. Élvezték, hogy 
kezük nyomán tágulnak a falak. 
Ez lett a cipekedés jutalma. Sztan- 
tics Tamás és Szabó Imre pedig kapta 
a söprűt és szépen, gondosan kita- 
karított. A festést-mázolást Komá- 
romi nagypapa vállalta. Még pado- 
kat is ácsolt a kis vendégeknek. 
Aztán újra a gyerekekre került a sor. 
Takarítottak, majd rajzoltak, kopá- 
csoltak, díszítették kuckójukat. 

A búvóhelyszerzés nagy kaland- 
jának felidézése közben tekintélyes 
mennyiségű gyümölcs, sütemény és 
szörp fogyott el. Kimentünk hát az 
udvarra ugrándozni, futkározni egy 
kicsit. Kerezsi Andi édesanyja volt 
a játékvezető. A nevetés, vidám si- 
kongatás, harcos buzdítás hangjai 
betöltötték az udvart, bekúsztak a 


Kis kuckó — nagy kaland 


régi ház tornácára, szobáiba. Be- 
bújtak a rajkuckójukba, s még a jó 
öreg kutyát is kizökkentették közö- 
nyéből. Boldogan loholt, csaholt, 
mikor, mit kellett tennie. 

Ujra falak öleltek bennünket, 
meghitt szorosan. A mennyezet is 
finoman közelebb hajolt, hogy job- 
ban hallja, mint tervezgetnek jövő- 
jükről a gyerekek. 

— Meghívjuk az egész testvér- 
rajt — mondták Horváth Gabinak, 
aki az avatáson egyedül képviselte 
a siklósi barátokat. — Minden kö- 
zös kincsünket ide gyűjtjük. Őszin- 
tén és nyugodtan beszélgetünk, hi- 
szen itt lehet. A kisharsányi és tót- 
falusi kisdobosok nekünk újak, mi 
meg nekik. Most majd összeszo- 
kunk.  Terveinket,  vállalásainkat 
közszemlére a falra tesszük. Rajzol- 
hat bárki: ha tetszik a rajnak, ki- 
állítjuk a művét. 

A zápor elállt. A felnőttek jó 
része búcsúzott. A rajvezető és ta- 
nítványai maradtak. Új játékba 
kezdtek, amelybe a kicsik is beálltak. 
A legkisebb a kör közepén forgatta 
a csaknem két méter magas tanárt, 
az alig huszonegy esztendős raj- 
vezetőt. Nem akarózott még haza 
menniük. 


Józsa Teréz 


TERELÉSE átása zans 


Vitéz Jancsi tudósításai 


Vida Győző rajzai 


Segítőtársak 


Ez akkor volt, amikor a mesebeli 
iskolában meghirdették a fémgyűj- 
tést. Ki nyerje meg a versenyt? 
Csakis a Holnemvolt őrs! 

Kerítettünk egy nagy kötelet, 
meg egy tarisznya elemózsiát, úgy 
mentünk ki a Rézerdőre. Piroska 
nagymamája megmutatta, merre van 
az a kiszáradt rész, ahonnan össze- 
szedhetjük a gallyat. 

— Csak vigyétek kedveskéim, 
amennyit elbírtok ! 

Hát mi vittük. Cipeltük. Vonszol- 
tuk. Lassan, de biztosan közeled- 
tünk kacsalábon forgó kastélyunk 
felé. Már láttuk a kakast a torony 
tetején. 

— A rézangyalát! — rikkantotta 
Paprika Jancsi, amikor megpihen- 
tünk a domboldalon. 

— Attól függ, kérlek szépen —, 
okoskodott Hétfejű —, hogy sárga- 
réz-e, vagy vörösréz-e? 

— Nekem mindegy. Egyforma 
nehéz. 

— Te! Hát a kakas miből van a 
toronyban? 

— Az? Sárgarézből! 

— Hát, idefigyelj, te nagyeszű! 
Ha mi hazaértünk, akkor ebből a 
mi rezünkből, mert ez meg vörös- 
réz, készíthetnek egy másikat is! 

— Nem egyet, hanem akár hár- 
mat! 

— Egyet sem, ha nem érünk oda 
sötétedésig — hűtött le bennünket 
Paprika Jancsi. 

— Akkor vigyük. — és vittük, 
cipeltük, vonszoltuk tovább. 

Egyre fáradtabban, egyre keve- 
sebb szóval. Először a tréfa fogyott 
el szánkról, aztán a mérges szavak 
is. Mire a város határához értünk, 
már nyögni sem esett jól. Arra figyel- 
tünk csak fel, hogy az utcasarkon, 
a lámpánál három lakli támasztotta 


a falat, Fanyűvő, Vasgyúró, és Kő. 
morzsoló. 

— Mi van? Dolgozunk, dolgo- 
zunk? 

— Látjátok, nem? 

— Aztán minek hajtjátok úgy az 
ipart? Dicsérőt akartok kapni a ta- 
nító bácsitól? Vagy most keresitek a 
fagyipénzt? 

Ezt már nem tűrhettem. 

— Hátide figyeljetek ! Ebből a réz. 
ből lesz az új rézkakas a mesebeli 
iskola tornyán. 

— Mi nyerjük meg a vasgyűjtési 
versenyt egész Meseországban. Ha 
hiszitek, ha nem! — lódította Hét- 
fejű. 

— Ennek már fele se tréfa! — 
lökte oldalba Fanyűvő Kőmorzso- 
lót. Vasgyúró rágyújtott egy ciga- 
rettára : 

— Még, hogy ti nyeritek? Hisz el 
se bírjátok! 

Ezt a csúfolódást nem tűrhette 
tovább Fehérlófia. Nekivörösödve 
ugrott eléjük. 

— Ha nem bírjuk, nem bírjuk! 
Ti meg ne csúfoljátok a szegény 
embert, hanem fogjátok meg az 
egészet és hozzátok be nekünk az 
iskolaudvarra. Örüljetek, hogy mi 
nem ülünk a tetejébe! 

Szó nélkül eltaposták a csikket, 
felemelték a rézerdei rőzserakást 
(meg se kottyant nekik, mondha- 
tom), és bemasíroztak az iskola- 
udvarra. Ott aztán kezet fogtak 
sorra valamennyiünkkel. 

— Jól van, no, nem akartunk mi 
titeket csúfolni! Ha az új rézkakast 
felteszítek a toronyba, szóljatok, el- 
jövünk és segítünk. Igaz, fiúk? 


— Igen, igen — bólogattak a 
többiek. ; 
— Eljöhettek máskor is —, vette 


át a szót Piroska — éppen három 
ilyen derék legény kellene nekünk 
ifivezetőnek a mesebeli úttörőcsa- 
patba. Igaz? 

Bológattunk. Arra gondoltam, hogy 
megint Piroska mondott okosat. 

A szót tett követte. Fanyűvő, 
Vasgyúró és Kőmorzsoló máig is a 
legjobb ifivezető a mesebeli úttörő- 
csapatban. Csak úgy feszítenek 
egyenruhájukban. A fémgyűjtő ver- 
senyt csakugyan mi nyertük meg! 


Trencsényi László 


"hétszer szebb lettem, mint azel 


; A pesterzsébeti , Szó és mese" szakkör tagjainak versei 


Szakkörvezető: Turcsány Péter költő 


Göncöl Ferkó 


Göncöl Ferkó elindult 
az égből le a földre, 
hogy megnézze, milyen 
az emberek élete. 


Göncöl Ferkó már látta, 
hogy itt rá nincs szükség, 
mert az emberek élete 
már ment nélküle is. 


Hátha most már nincs rám szükség, 
visszaindulok fel az égre 

és ottan tengetem 

az én életem. 


Dányi Jenő 10 éves 


A fa-táncosok 


Ez a sok fa olyan mintha 

táncteremben álldogálnának a táncosok, 
a táncosok táncolni kezdenek, 

a fa törzse — lába, karja — ága, 

és a levelei — az ujjai. . . 

a kezei átkarolják a másik fát, 

az ujjai pedig nagyon szépen mozognak, 
és az egyik fa elesett, 

s az a fa lány volt, 

sírni kezdett, mert jégen esett el, 

és többet nem táncolt az a fa, 

és utána táncolt helyette egy fakerítés, 


s az nem esett el és nagyon szépen táncolt, 


A csoda 


Felmászok a falra, 

mint a kép. 

Mégsem esek le én. 

Mindenki néz, engem a képet, 

bámulnak engem mint a csodát, 
hogy milyen szép. 

Néznek-néznek, bámulnak, 

egyszercsak le akarnak venni. 

Mozogni kezd a kép 

és átugrik a falra! 

Ámulnak-bámulnak, 

hogy ez a kép tud ugrálni! 

Körbefognak s meg akarnak fogni, 

gyorsan kiugrok és összeszalad a nép. 

Sokan a fejüket fogták, 

mert összefutottak. 


Akkor nevettem, hogy szétszakadt a kép. 


Hirtelen odajöttek hozzám 

és összeragasztottak. 

Halljunk csodát: 

hétszerte szebb lettem, mint azelőtt. 
Sokan megnéztek, meg is akartak venni, 
de nem adtak el. 


Horváth Ferenc 10 éves 


ött 


de egyszer mégiscsak beáll ugyanaz a fa, 
és jobban kezdett táncolni a fakerítésnél, 

és sosem esett el. 

De egyszer bejöttek a virágok is a fákhoz, 
és táncolni kezdtek nagyon szépen, 

és egyszer kimentek a táncteremből a fák, 
nagyon-nagyon fújt a szél, 

már nagyon-nagyon fáztak, 

menni akartak a házukba, 

megkérdezték a virágok, mehetnek-e ők is? 
és azt mondta az egyik fa: 

az ő házuk az erdő. 

$ akkor azt mondta az egyik virág, 

hogy nagyon köszönjük, hogy bemehetünk, 
és a fakerítés is azt mondta, 

hogy menjünk be a házatokba! 

És a fakerítés nagy örömmel elkezdett táncolni bent az erdőben, 
és mindigcsak álldogáltak-álldogáltak a fák, 

és egyszer csak elaludtak, 

semmijüket se lehetett hallani, 

amikor fújt a szél, ők nem akarták az ujjaikat elengedni, 
inkább kisütött a nap, 

ennek nagyon örült a fakerítés, 

hogy mindig velük élt. 


Hatvani Tibor 9 éves 

Dobra verjük 


Barabás Éva 


H szappanbuborék 


Élete percnyi 
felfújt csepp csupán. 
Csillogó csoda 
csöndes délután. 
Amikor langyos 
lágy szellő rebben, 
madár sem röppen 
a légben szebben! 
Ámuló szemek 
kísérik útját. 
Szappanos vízből 
gyerekek fújták. 

Sérült vörösvércsét találtak a tornyospálcai madártani szakkör pajtásaij. 
Mindent megtettek a gyógyulásáért. Az életmentés mégsem sikerült. Hírt 
is csupán azért adunk az eseményről, hogy tolmácsoljuk a természetbarátok. 
intelmeit: egyetlen kisdobos és úttörő se háborgassa a madárfészkeket! 
Ne vegyék ki a fiatal madarakat fészkükből! Tettük nemcsak a természetvé. 
delmi törvény megszegése lenne. Hasznos madaraink védelme mindannyiunk. 
kötelessége. 


Szakpróba az úttörőházban és még számos lehetőség kínálkozik a csong- 
rádi úttörőknek és kisdobosoknak. A vásárhelyi Radnóti Miklós Úttörőház 
falai közt a pajtások kellemes és hasznos időtöltésre lelnek. A dologban az 
a legremekebb, hogy az érdeklődők mindenről idejében tudomást szerez- 
hetnek. Így aztán természetes, hogy a , Tettekkel nyakkendőnk becsületéért!" 
jelmondattal indult úttörőévben igen sok kisdobosnak és úttörőnek támadt 
kedve a szakkörben próbázáshoz. 


Farsangi jelmezötletek mellékletünkön. A mellékleten lévő babát kilenc- 
féle jelmezzel öltöztethetitek fel. Mindegyikhez fejrevalót is találtok. A kivá- 
gáson kívül más tennivalótok nincs, mint a pettyes nyelveket behajtva, rárak- 
játok a kellékeket a babára és cserélgethetitek a jelmezeket. A bokájánál 
behajtva a zöld alapon megáll a baba. Több , gyereket" is , kopírozhattok", Í 
sokszorosíthattok, így mulatságosabb lesz a jelmezbál. A valóságos farsangi i 

mulatságon, klubnapon is felhasználhatjátok a jelmezötleteket. 


Jugoszlávia úttörőszervezete 


A soknemezetiségű Jugoszlávia úttörőszervezetét lehetetlen úgy 
bemutatni, hogy ne emlékeztetnénk a háborúra. Az úttörőmozgalom 
ugyanis 1941-ben bontakozott ki, amikor a német fasiszták lerohan- 
ták az országot. Széleskörű ellenállási mozgalom bontakozott ki 
ekkor a Kommunista Párt felhívására, amely felszabadító pártmoz-. 
galommá alakultát. Ebbenküzdöttek szabadságukért szüleik mellett. 
a gyerekek. Az úttörőcsapatok szervezeti felépítése azonos volt 
a partizán alakulatokéval: zászlóaljból, századból és szakaszból áll- 
tak. Vezetőiket maguk választották soraikból. 
1942 decemberétől pedig a már felszabadított területeken is létre- . 
jöttek az úttörőcsapatok, amelyek a hadműveletek elő Skészítésében 
tevékenykedtek. Az 1950-es évek óta az úttörők munkáját közéleti . 
emberek irányítják, segítik. 
A csaknem 40 esztendős testvérszervezet úttörőcsapatokból áll. 
A csapatok iskolánként alakulnak meg és kétféle formában működ- ! 
hetnek. Vagy 30—40-es létszámú pionirközösségek keletkeznek ér- 
deklődési körüknek megfelelően, klub, illetve szakkör formájában, 
vagy szerveződhetnek iskolai osztályokban, baráti közösségekből. — 
Az úttörőszervezet tagjai 7—14 éves pionirok. A legkiválóbb 6., 7., 8. 
osztályos pionirok a Felderítő Szövetségének is tagjai lehetnek. . 
E szövetség legfőbb feladata a természetvédelem és a partizánha- 
gyományok ápolása. 
A jugoszláv úttörők törvényét a fogadalom szövegében fogalmazták 
meg. Ennek megtartását Jugoszlávia nemzeti ünnepén, november 
29-én, a köztársaság napján ígéri meg ünnepélyesen az avatandó. 
Egyenruhájuk: fehér ing, sötét szoknya illetve nadrág. 
Kiegészítői: a vörös nyakkendő, úttörőjelvény és sapka. A felavatot- 
tak tagkönyvet is kapnak. ; 
Úttörőjelvényük vörös zászlót jelképez. A zászló bal oldalán a zászló 
rúdjára a béke olajága hajlik, tetjén ötágú vörös csillag. A zászló. 
vörösében pedig egy leány s egy fiú mellképe látszik, kik úttörőegyen- . 
ruhájukat viselik. Felül húzódik végig a felírat, amely az úttörők jel- 
szava is Jugoszláviában: A hazáért Titóval — Előre! . 
4 

Marék Veronika munkája 


Januári lapunk középső oldalán kö- 
zöltük N. Zsuzsanna másodikos 
kisdobos levelét. Ebben, — mint em- 
lékeztek — elpanaszolta, hogy irigyli 
úttörő korú nővérét, mivel sokat 
segíthet, dolgozhat. A kisdobosok 
csak várják azt az időt, hogy úttörők 
lehessenek, és nem kapnak semmi- 
féle feladatot. Mi közöltük levelét 
azzal a kérdéssel, vajon mi a vélemé- 
nyetek? Mit tennétek N. Zsuzsanna 
helyében? Vajon csak az úttörők al- 
kalmasak a komolyabb munkára? Ti 
mit végeztek? Ötletpályázatra kül- 
dött írásaitokból egy csokorra valót 
közlünk, s egyben válasznak is szán- 
juk Zsuzsanna panaszára! 


s Én azt ajánlom, hogy aki kisdobos, 
az látogassa meg az öregeket, és az 
egyedül élő embereket. Mindenkinek 
juthat feladat, munka. Az idősek közt 
sok beteg van, meg olyan is, aki magá- 
nyos és jól esik neki, ha elbeszélgetnek 
vele. Matyék Csaba őrsvezetőhelyettes- 
sel egyik délután elhatároztuk, mi is 
elindulunk látogatóba. Az őrs együtte- 
sen ment. Dolgoztunk is, meg beszél- 

Kisdobos karnevál. Horváth Csilla 3. o. kisdobos munkája, Ba 


gettünk. A magányosok surágzó öröme 
árulta el hálájukat. Mindegyikük azt 
mondta, hogy jöjjünk el máskor is! Ezt 
minden őrs megteheti." Végh Erzsé- 
bet kisdobos (Kánya, Fő u. 126. 
8667) 


s Akultúrfelelősünkkel megbeszéltük, 
hogy a következő őrsi összejövetelünkre 
színes képeket vágunk ki és felragaszt- 
juk azokat. Nem mondom, néhány újsá- 
got szétnyírtunk, de azt hiszem meg- 
érte! Jól jött ez jutalomnak. Ugyanis 
az a kisdobos, aki valami jót kitalál, 
vagy végrehajt, esetleg kiemelekedően 
tanul, vagy magatartásában különösen 
példamutató, — közös megbeszélés 
után ilyen képecskét kap. Most épp 
a papírgyűjtésben ügyeskedünk mind- 
nyájan. 

Szorgalmasan cipeljük a töméntelen sok 
papírt. Alig győzzük a képecskéket ki- 
keresni, annyit kell ajándékba szétosz- 
tanunk. De megéri!" Károssy Réka 
őrsvezető, (Szeged, Urhajós u. 6/B). 


,, Én még csak hét éves vagyok és kis- 
dobos. Most kezdtem olvasni a KIS- 
DOBOS-t. Szeretném megírni, miből 


vettük az őrsi zászlót. Ősszel vad- 
gesztenyét gyűjtöttünk. Ezt leadtuk a 
erdészetnek. Az érte kapott pénzből 
vásároltuk meg őrsi zászlónkat." Schö- 
nek Gabriella kisdobos, (Piliscsaba, 
Bajcsy Zs. u. 8. 2081) 


aMi, a tiszalöki iskola könyvbarát 
szakkörének tagjai gyűjtőmunkát vég- 
zünk. Móra Ferenc életét kutatjuk. 
Elolvastuk a Kincskereső kisködmön-t. 
Magyarból nyílt órát tartottunk, melyre 
sok szülő is eljött. A Páva kör dalcso- 
korral kedveskedett. Szavaló verse- 
nyünk is lesz. A Bartók évfordulóra, — 
mely márciusban lesz — műsorral és 
gyűjtő munkával készülünk. Beszámo- 
lónkat nagy izgalommal készítettük. 
Sok szeretettel: negyedik osztályos 
könyvbarát szakkör és a tanító 
néni. Általános iskola, Tiszalök 4450. 


Ötleteiteket továbbra is várjuk. 
Jelünk a borítékon egy gyertya és 
a 35. szám. Vajon kié lesz az őrsi 
könyvtár? Vajon kik küldik a leg- 
érdekesebb ötleteket, — melyeket 
máshol is meg tudtok valósítani? 
Erre kíváncsi a 


Célbadobó rakéta. Egy 10 x 10 cm- 
es papírlapot (1) átlósan és felezősen 
hajtogass, majd hajlítsd sátoralakúra 
(2). A zöld pontokkal jelzett részeket 
belülről ragasztózd meg, szúrj át a 
sátor csúcsán egy hegyesre vágott 
m űanyag szívószál darabot, s nyom- 
kodd egymáshoz a ragasztózott ré- 
szeket, amelyek közrefogják a szívó- 

álat is. Ennek másik végére húzz 
2 cm-es szelepgumi darabkát vagy 
borsónyi radírgumit. Gyorsabb lesz 
a rakétád, ha négy sarkát megtöröd 
és a 3. ábra szerint alakítod. A cél 
a szoba másik végébe állított papír- 
kosár, üres virágcserép. Az győz, aki 
tíz dobásból több találatot ér el. 


Készíthetsz két régi háromszög- 
vonalzó (4) dugókorongokkal törté- 
nő összeragasztásával , célzólejtőt" 
(5), amivel asztali kuglit játszhatsz. 
Az eltalálandó , bábuk" kimerült ce- 
ruzaelemek. Ezeket felállíthatod sor- 
ban vagy előrajzolt kartonra (6), 
amihez öt vagy kilenc bábu kell. 
Kérdés: a lejtőn legúrított acélgo- 
lyóval hányat ütsz le 509—70—100 cm 
távolságból, három dobásra? 


horgászjátékhoz is kell célzó 
ügyesség! Vágj rajzlapból 12 ovális 
darabot, ezeket párosával egymásra 
ragasztva hat halad lesz (7). Ragassz 
közéjük egy-egy drót gem-kapcsot, 
és enyvezett hátú piros papírból ra- 
gassz rájuk kívülről farok-, hát-, és 
melluszonyokat. Tedd a halakat , tó- 
ba" pl. egy könyvre úgy, hogy orr- 
kampójuk kifelé álljon. A horgászbot 
hurkapálca (8), a horog kihajlított 
gemkapocs, a zsinór háromarasznyi 
onal. Ki fog meg 2 perc alatt több 
halat? 


Karikás dobójáték. A karikát 
görbítsd 30 cm hosszú műanyag cső- 
ből vagy kihúzott belű szigetelt vil- 
lanydrótból (9). Üveges konzerv gu- 
mija is jó. A cél, amelyre rá kell dob- 
nod, ajtóra nyomott tapadókorong 
(10), ennek a kampóját megmelegít- 
ve kiegyenesíted, esetleg dróttal he- 
lyettesíted. Más megoldás: például 
földre tett 20 cm-es farost négyzet 
(11), amelynek fúrt lyukaiba kifogyott 
filctollakat ragassz. Ha ügyes vagy, 
úgy 30 cm-es lécekből (12) összeillesz- 
tett kereszt-talpba ragaszthatod az 
öt rudacskát. 


Heresztrejlvény 


Vízszintes: 1. A modern lakásban ez melegít. 8. Út- 
törőköszönés. 9. Görbe vonal. 10. Erdőírtáskor ilyen 
a fa. 11. KCE. 12. Falun régen ebben fűtöttek. 14. El- 
lenséges felderítő. 15. Dácia eleje. 16. Egyszerű szer- 
szám. 17. Nem egészen. 20. Ignác becézve. 21. Ezzel 
is jól lehet fűteni. 

Függőleges: 1. Takar. 2. Kis székek (ék. hiba) 3. Hoz- 
zám ellentéte. 4. Boldogság (ő — ö). 5. Személynévmás. 
6. Így kergetik el a macskát (két szó). 7. Teve betűi 
keverve. 11. Fordítva, köszönetünk. 13. Főzéshez 
használjuk. 14. Az ég színe. 18. GI. 19. Kisbaba-köszö- 
nés. 

A keresztrejtvényből küldjétek be a vízszintes: 1, 
12, 21. megfejtését. " 


Va 37) zL 
szerint olvassátok el a csillaggal jelölt betűtől kezdve. 


rajzoljátok meg az alábbi ábrát úgy, hogy a vonalak § A 3 i 
nem keresztezhetik egymást! Peti, Feri, Jani, Laci a tornaórán távolugrottak. Feri 
kisebbet ugrott mint Peti; Jani nagyobbat, mint Laci. 
Laci nagyobbat, mint Peti. Ki ugrott legnagyobbat és 
ki legkisebbet? 

